Hiša otrok in umetnosti

Za petimi gorami
2020-03-07 17:00 - 18:00 (Europe/Ljubljana) | Hiša otrok in umetnosti, Komenskega 9, Ljubljana, 1000, Slovenija
Vsi radi potujemo, tako otroci kot odrasli. Na potovanje se lahko odpravimo z avtom, vlakom, ladjo, peš … Pa ste že kdaj potovali samo na preprogi domišljije, s katero ste poleteli na drug konec sveta? Ste kdaj odprli kovček, poln neznanih predmetov, spominkov in razglednic, ki so vas ponesli na neznane kraje?
Za petimi gorami je doživljajska avanturistična predstava, ki nas bo popeljala na vznemirljivo potovanje in odkrivanje skritih kotičkov sveta. V izkustveni predstavi se tokrat posvečamo različnim kulturam v različnih ekoregijah, ki generirajo različne zgodbe in odpirajo svet medkulturnih dialogov.
Za otroke od 4. leta dalje, 50′, 4€/6€, obvezni copati in rezervacije.

Čarobni vonji - likovna delavnica
2020-03-07 10:00 - 11:00
Čarobni vonji je likovno ustvarjalna delavnica, ki jo vodi Severa Gjurin, dipl. lik. pedagoginja. Severo poznamo predvsem iz glasbenega sveta, manj znano pa je, da je likovna pedagoginja z bogatimi izkušnjami pri delu z otroki. Najpogosteje izvaja likovne delavnice, kjer je likovna naloga sinestetično (soobčutno) obarvana. Otroci in odrasli se preko različnih vonjav, ki služijo kot ustvarjalni navdih, poglabljajo v barve in oblike. Med delavnico udeleženci krepijo ustvarjalno mišljenje in naredijo eno do dve abstraktni sliki.
Za otroke od 3. leta dalje (do 8. leta), 45′, 4€/6€, obvezne rezervacije.

Atelje Slikovedke: Noč šestih žanrov
2020-03-01 18:00 - 18:45
Noč šestih žanrov
Kaj bi na to rekel Jezus? Naklepni umor po taborniško!
Dekle gre po vodo in se vrne z zgodbo. Kaj je mislil jamski človek?
Slikar obišče ujetnika v pariškem živalskem vrtu. Kdo bo zmagovalec Igre senc?
Kaj pa Preobrazba s pomočjo kozmičnega zvoka? Sveto pismo Bonus Features!
Koliko ljudi se je ljubilo, da si zdaj ti?
Vse to in še več v prepletu slike, glasbe in besede na večeru kamišibaja za odrasle.
Jerca Cvetko in Jure Engelsberger sta ustvarjalni tandem, ki se s pripovedovanjem in ustvarjanjem kamišibaja ukvarjata že lep čas. Iz svojega bogatega arhiva bosta zaigrala nekaj brezčasnih kamišibajev za odraslo publiko. Brez podnapisov. V slovenščini.
Za mladino 12+ in odrasle, 45′, brezplačno

AEIOU gledališče: Glava dol - noge gor! - razprodano
2020-02-29 10:00 - 11:00
Predstava o vsakodnevnih opravilih in dogodivščinah cirkuške družine: Očka Klovna, Mamice Čarodejke in Bubuja Akrobata. Razburljiv družinski vsakdan na gledališkem odru – od jutranjega prebujanja, oblačenja, prvih Bubujevih dosežkov, odhoda v varstvo, igre, akrobacij, do nočnega sna. Ekspresivno izražena različna razpoloženja vas na neobičajen način popeljejo skozi dnevne rutine.
Predstava je vsebinsko, zvočno in likovno povsem prilagojena psihološki in fiziološki stopnji razvoja dojenčkov in malčkov. V nastanek predstave je bila vključena otroška psihologinja. Predstava se odigra neposredno pred in med mladimi gledalci, ki sedijo na tleh, v skupnem prostoru z igralkama. Predstava je interaktivna in spodbuja malčke k sodelovanju.
Za otroke od 6. meseca dalje, 40′, 4€/6€, obvezni copati in rezervacije vstopnic.

AEIOU glasbena slikanica
2020-02-22 10:00 - 11:00
ROPOTALO – ŽLOBUDRALO

V glasbeni delavnici, predstavi in koncertu, vsem trojem v isti malhi, se bomo zavrteli v glasbi, ki je v nas in okoli nas. Koliko zvokov, šumenja, zvenenja, mile tišine, drdranja in gostolenja!
Pesmi in zgodbe o živalih nas bodo spremljale v potovanju. Glasbila in zvočila bodo oživela v naših dlaneh. Ustvarjali bomo tudi s svojimi glasovi in telesi.

Popotujmo skupaj saj:
“Vsi mi smo glasba in glasba je v vsem.
V mojih dlaneh, v tvojih očeh,
pa v ceveh, celo v kosteh.
Poiščimo jo, prisluhnimo ji,
Ustvarimo jo, naj kar se zgodi!”
Delavnico vodi Mateja Fi.
Za otroke od 18 mesecev do 4 let, 45′, 4€/6€, obvezne rezervacije in copati!

Skica za srce - Kavč Festival
2020-02-15 19:30 - 20:30
Predstava Skica za srce je nastala leta 2017 v sklopu magistrskega študija Matica Lukšiča na ljubljanski AGRFT, a se razvija še danes. Izhodišče zanjo je bilo igralčevo preizpraševanje samega sebe kdo je, kaj počne, zakaj to počne in ali mu je sploh všeč, da to počne. Skica za srce je nastala kot manifestacija njegove želje po igri, delu, ustvarjanju, pa vendar jo gledalec lahko bere na toliko drugih načinov. Zgodba, s katero se spoznava gledalec, govori o iskanju srca. Ne govori o iskanju izgubljene ljubezni, ne govori o krpanju strtega srca in tudi sicer ne romantizira ničesar pač pa služi kot popotnica, kot kažipot za iskanje srca vsakomur od nas, ki se kdaj zalotimo, da smo ga za hip izgubili.
Za mladino 12+ in odrasle, 45′, brezplačno, rezervacije vstopnic – Kavč Festival
Predstava poteka v sklopu Kavč Festivala (http://www.kavcfest.si/).

Čigumitvist - razprodano
2020-02-15 10:00 - 11:00
Če bi želeli najti ljudi, ki se zavedajo okoljskega odtisa žvečilnega gumija, bi jih najbrž lahko našteli na prste ene ali največ dveh rok. Češ, kaj slabega pa storim s tem, če to majhno prežvečeno stvar odvržem na tla. Izkustvena plesno-lutkovna predstava Čigumitvist ozavešča najmlajše o večplastnih ekoloških vprašanjih, ne samo o velikih, ampak tudi o majhnih, skoraj nevidnih mikro delcih. Predstava je svojevrsten spoj žvečilke (“čigumi”) in gumitvista, igre z elastično vrvjo, ki s svojo edinstveno kombinacijo tvori plesno zgodbo o potovanju žvečilke od užitka, okusa in vznemirjenja do izgube okusa, dolgčasa in odpadka. Najmlajši bodo skupaj z žvečilkama skozi prvine sodobnega plesa sodelovali pri najrazličnejših zgodbah žvečilk, njihovih dogodivščinah, pustolovščinah, združevanju, lepljenju, spreminjanju barv, čiščenju … Na nevsiljiv način bodo spodbujeni k plesu ter k razmisleku o ekologiji, tako o našem vplivu na okolje, kot tudi o vplivu, ki ga imajo naša dejanja na nas same.
Za otroke od 4. leta dalje, 40′, obvezni copati in rezervacije vstopnic!
Avtorski koncept, koreografija, režija, likovna zasnova in scenografija: Ajda Tomazin
Soustvarjalki in plesalki: Tini Rozman, Nina Pertot Weis
Avtorska glasba: Iztok Drabik Jug
Dramaturgija in oblikovanje svetlobe: Anže Virant
Kostumografija in Galerija prežvečenih žvečilk: Iztok Hrga
Svetovanje pri priredbi: Christopher Weickenmeier
Produkcija: Hiša otrok in umetnosti
Koprodukcija: Odprti predali

Čigumitvist - premiera
2020-02-14 18:00 - 19:00
Če bi želeli najti ljudi, ki se zavedajo okoljskega odtisa žvečilnega gumija, bi jih najbrž lahko našteli na prste ene ali največ dveh rok. Češ, kaj slabega pa storim s tem, če to majhno prežvečeno stvar odvržem na tla. Izkustvena plesno-lutkovna predstava Čigumitvist ozavešča najmlajše o večplastnih ekoloških vprašanjih, ne samo o velikih, ampak tudi o majhnih, skoraj nevidnih mikro delcih. Predstava je svojevrsten spoj žvečilke (“čigumi”) in gumitvista, igre z elestično vrvjo, ki s svojo edinstveno kombinacijo tvori plesno zgodbo o potovanju žvečilke od užitka, okusa in vznemirjenja do izgube okusa, dolgčasa in odpadka. Najmlajši bodo skupaj z žvečilkama skozi prvine sodobnega plesa sodelovali pri najrazličnejših zgodbah žvečilk, njihovih dogodivščinah, pustolovščinah, združevanju, lepljenju, spreminjanju barv, čiščenju … Na nevsiljiv način bodo spodbujeni k plesu ter k razmisleku o ekologiji, tako o našem vplivu na okolje, kot tudi o vplivu, ki ga imajo naša dejanja na nas same.
Za otroke od 4. leta dalje, 40′, obvezni copati in rezervacije brezplačnih vstopnic!
Avtorski koncept, koreografija, režija, likovna zasnova in scenografija: Ajda Tomazin
Soustvarjalki in plesalki: Tini Rozman, Nina Pertot Weis
Avtorska glasba: Iztok Drabik Jug
Dramaturgija in oblikovanje svetlobe: Anže Virant
Kostumografija in Galerija prežvečenih žvečilk: Iztok Hrga
Svetovanje pri priredbi: Christopher Weickenmeier
Produkcija: Hiša otrok in umetnosti
Koprodukcija: Odprti predali

Kamišibaj gledališče: Nesem sončnico na rami in druge zgodbe
2020-02-08 17:00 - 18:00
Kamišibaj gledališče je umetniška zvrst, ki prihaja iz Japonske. Izvajalec stoji ob malem lesenem odru, na katerem v slikah teče zgodba, ki jo ta pripoveduje. Slike prikazujejo pomembne dogodke v zgodbi podobno kot pri stripu. Izvirnost in mojstrstvo risanja ter sugestivnost pripovedovanja potegneta gledalca globoko v vrtinec dogodkov. Kamišibaj pri nas tako med izvajalci kot med gledalci postaja vse bolj popularna izrazna forma, ki predstavlja poseben izziv umetnikom, slovenskim likovnim in gledališkim ustvarjalcem, s pridom pa se uporablja tudi v pedagogiki in terapiji.
Ob slovenskem kulturnem prazniku se bomo posvetili poeziji za otroke in najstnike na način kamišibaj gledališča. Kamišibajkarji iz vseh koncev Slovenije bodo ob slikah pripovedovali, peli in recitirali tako ljudske pesmi kot pesmi mojstrov slovenske poezije: Franceta Prešerna, Otona Župančiča, Srečka Kosovela, Milana Dekleve, Nika Grafenaurja in Saše Vegri.

Program:
Breda in Darko Kočevar: S. Kosovel: Nesem sončnico na rami
Tatjana Grabrijan: S. Vegri: Brivec, frizer, pediker
Jelena Sitar: M. Dekleva: Razumem karkoli
Tina Grošelj: N. Grafenaur: Življenje
Vesna Marion: S Kosovel: Pesem
Metka Damjan: F. Prešeren: Pod oknom
Jerca Cvetko, Jure Engelsberger: Ljudska: Dekle je po vodo šlo

Za otroke od 4. leta dalje, 45′, brezplačno, obvezne rezervacije vstopnic!

LG FRU-FRU, Gledališče Konj: Kroki in prijatelji - Festival Bobri
2020-02-04 17:00 - 17:30, 2020-02-04 10:00 - 10:30
Kroki je krokodilček, ki živi v hišici na robu gozda. Tam ga radi obiščejo prijatelji: zajec Tine, veverica Zdenka, merjasec ter sova Urša. Danes pa je prav poseben dan – Krokijev rojstni dan in Kroki zaman čaka svoje prijatelje. So morda pozabili nanj?
Pripovedi o Krokiju se dotikajo najrazličnejših tem: o prijateljstvu, sočutju, občutljivosti, drugačnosti, ter o odnosih do stvari in narave. Predstava je nastala v koprodukciji z Umetniškim gledališčem Konj.
Za otroke od 3. leta dalje, 30′, brezplačne vstopnice – festival Bobri

Brezplačne vstopnice lahko prevzamete v soboto, 11. januarja, med 11.00 in 16.00 (oziroma dokler ne bodo pošle) v Festivalni dvorani na Vilharjevi 11.

LG FRU-FRU: To ni pika! - Festival Bobri
2020-02-03 10:00 - 10:30
Deček in deklica se igrata s črkami, s katerimi sestavljata svoji imeni. Toda ko po nesreči izpišeta besedo POK se vse njune črke raztreščijo. Kmalu najdeta samo nekaj okroglega – je to kolo, morda žoga ali milni mehurček? Ne, to je O, črka O. Spoznata, da so črke povsod okoli nas, vsak predmet je lahko črka in vsaka črka je lahko predmet. Med igranjem s predmeti odkrivata nove črke in z njimi potujeta med deželami črk, kjer vsaka živi po svoje – T-ji so tovarna, E je notno črtovje, D je družinsko drevo …
V novi lutkovni predstavi za najmlajše so glavni junaki črke. Črke, ki nosijo svoje zvoke in skupaj z njimi ustvarjajo šaljive epizodne zgodbe. Ne gre za strogo didaktično predstavo, ki bi otroke učila branja ali pisanja. Predstava najmlajšim nevsiljivo prikazuje razmerje med črko-simbolom in pomenom-zvokom, ki ga ta nosi, hkrati pa nas popelje v zabavni svet lutk.
Za otroke od 2. leta dalje, 30′, brezplačne vstopnice – festival Bobri

Brezplačne vstopnice lahko prevzamete v soboto, 11. januarja, med 11.00 in 16.00 (oziroma dokler ne bodo pošle) v Festivalni dvorani na Vilharjevi 11.

Skica za srce - lutkovni laboratorij
2020-02-02 18:00 - 19:00
Predstava Skica za srce je nastala leta 2017 v sklopu magistrskega študija Matica Lukšiča na ljubljanski AGRFT, a se razvija še danes. Izhodišče zanjo je bilo igralčevo preizpraševanje samega sebe kdo je, kaj počne, zakaj to počne in ali mu je sploh všeč, da to počne. Skica za srce je nastala kot manifestacija njegove želje po igri, delu, ustvarjanju, pa vendar jo gledalec lahko bere na toliko drugih načinov. Zgodba, s katero se spoznava gledalec, govori o iskanju srca. Ne govori o iskanju izgubljene ljubezni, ne govori o krpanju strtega srca in tudi sicer ne romantizira ničesar pač pa služi kot popotnica, kot kažipot za iskanje srca vsakomur od nas, ki se kdaj zalotimo, da smo ga za hip izgubili.
Za mladino 12+ in odrasle, 45′, brezplačno

Od kapljice do oceana - Festival Bobri
2020-02-01 10:00 - 11:00, 2020-01-31 10:00 - 11:00
Na začetku je veliko majhnih kapljic, ki domujejo v oblaku. Kmalu v daljavi zagledamo še dve kapljici, Žibi in Tabi, ki lebdita v zraku. Kmalu se pridružita drugim v oblaku, ki pa postane pretesen za vse, zasliši se grmenje in Žibi in Tabi poletita iz oblaka. Pristaneta na zemlji, kjer je vse drugačno kot na nebu. Tako se odpravita na razburljivo kapljično pot. S sabo povabita tudi druge kapljice iz oblaka. Ko jih je čedalje več kmalu postanejo potoček, se lovijo med kamenčki in ustvarjajo vrtince. Potoček kmalu preraste v reko, ta pa se izlije v ocean. Tam je še več kapljic kot na oblaku! Vendar jih med igranjem tako lepo greje sonce, da ponovno postajajo vse lažje in kmalu jih nese nazaj gor, nazaj proti nebu. In tako se njihovo potovanje začne znova.
Nova interaktivna predstava iz cikla Izkustvenega labirinta umetnosti za najmlajše združuje umetnost z znanostjo. Najmlajši tako preko prvin sodobnega plesa spoznajo vodni krog in zaplešejo skupaj s kapljicama, saj jih predstava preko igre spodbuja k ustvarjalnemu gibu.
Za otroke od 3. leta dalje, 45′, brezplačne vstopnice – festival Bobri, obvezni copati!
Brezplačne vstopnice lahko prevzamete v soboto, 11. januarja, med 11.00 in 16.00 (oziroma dokler ne bodo pošle) v Festivalni dvorani na Vilharjevi 11.

Šivilja in škarjice
2020-01-25 10:00 - 11:30
ŠIVILJA IN ŠKARJICE – celostna ustvarjalna delavnica:
V okviru kulturno-umetnostne vzgoje se nam pridružite pri poslušanju pravljice Šivilja in škarjice, na način gledališča kamišibaj. Po pravljici bomo sami vzeli v roke čarobne škarjice in bomo rezali, krojili, šivali, lepili ter izdelovali kolaže iz starih majic, nogavic, kavbojk …
Namen delavnice je, da otroci s pomočjo različnih umetniških praks odkrivajo svoja močna in izboljšujejo svoja šibkejša področja. Delavnica je namenjena otrokom s prepoznanimi ali nakazanimi SUT (specifične učne težave) in PPU (primanjkljaji na posameznih področjih učenja). V varnem okolju in v sproščenem vzdušju jim želimo omogočiti in jih vzpodbuditi, da sodelujejo, se predstavijo, ustvarjajo in se kljub (oz. zaradi) svoji posebnosti čutijo, da jih skupina podpira in sprejema.
Program vodijo: Tatjana Grabrijan, Marina Hrovatin, Polona Ješelnik. Za otroke 6+. Čas trajanja 90 minut.
Delavnico izvajamo v sodelovanju z društvom Bravo. Za člane društva Bravo je delavnica brezplačna.
Donator je C&A Foundation.

AEIOU gledališče: Devet lun - razprodano
2020-01-18 10:00 - 11:00
Devet lun ali devet mesecev je čas, ko v ženskem telesu zraste novo bitje. V tem času se v telesu odvijajo mnoge spremembe, ki pomagajo še nerojenemu bitju, da se razvija in raste. Divjanje hormonov, združevanje genetskega materiala, celična delitev in drugi zapleteni telesni dogodki so odlična snov za gledališko uprizoritev.
Znana zgodba od spočetja do rojstva je uprizorjena z malo besedami na preprost, humoren in fantazijski način. Skozi uglasbeno gledališko slikanico mladi gledalci vstopijo v svet telesnih dogodkov med nosečnostjo. Predstava je namenjena malčkom, upošteva njihovo razvojno stopnjo in je uprizorjena na njim razumljiv in privlačen način.
Devet lun zaključuje trilogijo predstav AEIOU gledališča na temo telesa in telesnih zaznav. Drugi dve predstavi iz trilogije sta Srce in popek (koprodukcija Hiša otrok in umetnosti, 2015) in Krickrac, to sem jaz! (koprodukcija Plesni teater Ljubljana, 2016).
Za otroke od 6. meseca dalje, 30′, 4€/6€, obvezne rezervacije.

LG FRU-FRU: O belem mucku, ki je bil čisto črn
2020-01-11 17:00 - 18:00
V družini Belimuc so bili od nekdaj vsi beli. Mama in oče sta bela, babici in dedka so beli, prababice in pradedki, bratranci in sestrične, strici in tete … Vsi so bili beli.
Danes v družini Belimuc pričakujejo naraščaj. Očka se nestrpno sprehaja sem in tja, ko se končno iz košare zasliši nežno mijavkanje. Mama in očka Belimuc si presrečna ogledujeta male mucke, nato pa osuplo obstojita, ko med samimi majhnimi belimi kepicami zagledata drobno črno glavico. Kaj takega se v družini Belimuc še nikoli ni zgodilo. „Saj je prav tak kot košček premoga na preprogi iz snega!.“
Predstava nagovarja najmlajše in jih na igriv in humoren način uči strpnosti in razumevanja drugačnosti ter medsebojnemu spoštovanju, sprejemanju raznolikosti in odprti harmonični družbi.
Za otroke od 2. leta dalje, 35′, 4€/6€

LG FRU-FRU: Muca Copatarica - razprodano
2020-01-04 17:00 - 18:00, 2020-01-04 10:00 - 11:00
Predstava je razprodana!
Priljubljena pravljica o muci, ki nerednim otrokom odnese copate. Otroci sklenejo poiskati mucin dom in svoje copatke. V gozdu pa srečajo mnogo živali, ki muco tudi poznajo. S skupnimi močmi najdejo njeno hišico. Kdo ve, ali bo muca otrokom vrnila njihove copatke …?
Lutkovna pravljica je pripovedovana z lutkami, ob živo izvajani glasbi in otroških pesmicah.
Za otroke od 2. leta dalje, 35′, 4€/6€

LG FRU-FRU: Žabec pozimi z obiskom dedka Mraza
2019-12-28 17:00 - 18:00
Nekega jutra žabca preseneti sneg. Ne razume zakaj je vse pokrito z belo odejo, močno ga zebe, drsi mu na zaledenelem ribniku in ne more razumeti, zakaj se njegovi prijatelji tako veselijo drsanja in kepanja. Ko skoraj zmrzne v snegu, pa mu prijatelji priskočijo na pomoč …
Po lutkovni uspešnici Zaljubljeni žabec iz bogate zbirke kratkih zgodb Maxa Velthuijsa, prihaja na lutkovni oder nova zgodba z novimi preizkušnjami za naše junake, ki bogatijo vezi med njimi.
Po predstavi bo otroke pozdravil tudi dedek Mraz. Na vašo željo jih lahko tudi obdari. Darilo prinesete sami. Informacije in rezervacije na irena@hisaotrok.si
Za otroke od 2. leta dalje, 55′, 4€/6€/6€

LG FRU-FRU: Diči, diča! z obiskom dedka Mraza
2019-12-27 17:00 - 18:00
V svoji sobi je deklica. Osamljeno se prestopa po sobi, dokler ne zagleda zelene vrvice, ki visi iz njenega zabojčka za igrače. In na koncu vrvice je privezan majhen lesen konjič. Kar naenkrat se konjiček začne gugati sam od sebe, zelena vrvica pa na steni izrisuje neznano, čarobno pokrajino. Deklica najde vedno nove predmete in igrače, ki oživijo v črtni risbi sveta na steni.
Predstava je kolaž otroške poezije Otona Župančiča v sodobni in sveži glasbeni preobleki. Vsak izmed koščkov kolaža s svojo zgodbo in likovno podobo, ki temelji na otroških risbah, pričara celostno gledališko izkušnjo za najmlajše.
Po predstavi bo otroke pozdravil tudi dedek Mraz. Na vašo željo jih lahko tudi obdari. Darilo prinesete sami. Informacije in rezervacije na irena@hisaotrok.si
Za otroke od 18 mesecev dalje, 55′, 4€/6€/6€

LG FRU-FRU: Opičja uganka z obiskom dedka Mraza - razprodano
2019-12-26 17:00 - 18:00
Mala opica se izgubi in išče svojo mamico. Pri iskanju ji pomaga pisan metuljček. Pelje jo k slonu, kači, pajku, žabi, papigi in netopirju, toda nobena od živali ni opičja mamica. “Saj mi nobena od živali ni podobna,” joka mala opica. A tega metuljček ni vedel, saj je bil prepričan, da je pri opicah tako kot pri metuljih, pri katerih niso njihovi otročički, majhne kosmate gosenice, prav nič podobni svojim pisanim letečim staršem. Mala opica pa je prav taka kot njena mamica in zdaj je ni več težko najti.
Predstava ponuja odlično izhodišče za pogovor, kaj se zgodi, če se otrok izgubi, in kako se iz gosenice razvije metulj. Uvrstila se je na 6. bienale Ustanove slovenskih lutkovnih ustvarjalcev v Mariboru 2011 in na mednarodni lutkovni festival v avstrijskem Welsu, marca 2012.
Po predstavi bo otroke pozdravil tudi dedek Mraz. Na vašo željo jih lahko tudi obdari. Darilo prinesete sami. Informacije in rezervacije na irena@hisaotrok.si
Za otroke od 2. leta dalje, 55′, 4€/6€/6€

Kamišibaj gledališče: Vodnjak želja in druge zgodbe
2019-12-21 17:00 - 18:00
Kamišibaj gledališče je umetniška zvrst, ki prihaja iz Japonske. Izvajalec stoji ob malem lesenem odru, na katerem v slikah teče zgodba, ki jo ta pripoveduje. Slike prikazujejo pomembne dogodke v zgodbi podobno kot pri stripu. Izvirnost in mojstrstvo risanja ter sugestivnost pripovedovanja potegneta gledalca globoko v vrtinec dogodkov. Kamišibaj pri nas tako med izvajalci kot med gledalci postaja vse bolj popularna izrazna forma, ki predstavlja poseben izziv umetnikom, slovenskim likovnim in gledališkim ustvarjalcem, s pridom pa se uporablja tudi v pedagogiki in terapiji.
Tokrat bomo spoznali malo miško, ki bo iskala srečo pri vodnjaku želja, iskali bomo, kje se skriva sonce in si s pesmico zaželeli srečno novo leto.
Pripovedujejo:
Jelena Sitar: Vodnjak želja
Breda in Darko Kočevar: Lučke nad mestom
Tatjana Grabrijan: Kje je sonce
Za otroke od 3. leta dalje, 40′, brezplačno, obvezne rezervacije vstopnic

AEIOU gledališče: Ti in jaz - razprodano
2019-12-21 10:00 - 11:00
Obvezne rezervacije na strani AEIOU gledališča!
Ti in jaz je interaktivna predstava za najmlajše otroke, ki iz nasprotij in podobnosti ustvarja humoren svet absurdnih situacij. Iz verige duhovitih transformacij, ki se zgodijo s pomočjo pralnega stroja, nastane nov, igriv in humoren svet sester dvojčic. Pralni stroj nepredvidljivo spreminja stvari: obleke postanejo bitja, vsakdanji predmeti dobivajo nove pomene; sestri dvojčici pa vselej iz njih ustvarita razburljive, smešne in prijetne dogodke.
Za otroke od 2. leta dalje, 35′, 4€/6€, obvezni copati in rezervacije

LG FRU-FRU: Vidkova srajčica
2019-12-14 17:00 - 18:00
Otrok, mama, bratci in sestrice, postelja, žlička in skodelica s kaško – varen dom, kjer jemo, spimo in se igramo. Svet, ki ga otrok prepoznava iz lastnega vsakdana. Zunaj hiše: travnik, potok, grmovje in živali, ki jih otrok opazuje. Glej, pajek na pajčevini, ptič v zraku, bela ovca na travniku! Sonce na nebu in oblak! Tudi njih malček že pozna, nekatere z dvorišča, druge iz slikanic, saj ovčke in rake naši otroci prvič vidijo tam.
Levstikov Videk v izvedbi gledališča Fru-Fru je predstava namenjena najmlajšim, ne le po vsebini, ampak tudi po likovni podobi, polni mehkih form, toplih materialov in živih barv, ki se v posebnem, počasnem ritmu predstave prepletajo z glasovi ritmiziranih in petih besed in drobnih instumentov.
Za otroke od 2. leta dalje, 35′, 4€/6€

Od kapljice do oceana - razprodano
2019-12-07 10:00 - 11:00
Na začetku je veliko majhnih kapljic, ki domujejo v oblaku. Kmalu v daljavi zagledamo še dve kapljici, Žibi in Tabi, ki lebdita v zraku. Kmalu se pridružita drugim v oblaku, ki pa postane pretesen za vse, zasliši se grmenje in Žibi in Tabi poletita iz oblaka. Pristaneta na zemlji, kjer je vse drugačno kot na nebu. Tako se odpravita na razburljivo kapljično pot. S sabo povabita tudi druge kapljice iz oblaka. Ko jih je čedalje več kmalu postanejo potoček, se lovijo med kamenčki in ustvarjajo vrtince. Potoček kmalu preraste v reko, ta pa se izlije v ocean. Tam je še več kapljic kot na oblaku! Vendar jih med igranjem tako lepo greje sonce, da ponovno postajajo vse lažje in kmalu jih nese nazaj gor, nazaj proti nebu. In tako se njihovo potovanje začne znova.
Nova interaktivna predstava iz cikla Izkustvenega labirinta umetnosti za najmlajše združuje umetnost z znanostjo. Najmlajši tako preko prvin sodobnega plesa spoznajo vodni krog in zaplešejo skupaj s kapljicama, saj jih predstava preko igre spodbuja k ustvarjalnemu gibu.
Za otroke od 3. leta dalje, 45′, 4€/6€, obvezni copati in rezervacije!

Avgust ne razume več tega sveta
2019-12-01 18:00 - 19:00
Zgodba o Avgustu, ki jo je napisal francoscki pesnik in pisatelj Pierre Soletti, je monolog s tankočutnim posluhom za življenje, ki se nahaja pod našo kožo, oziroma, če smo natančnejši, kar v koži sami. Življenje, ki nas drži pokonci.
V francoskem jeziku ga v vlogi starega Avgusta subtilno interpretira Pascal Thétard. V slovenski veriziji pa se je teksta s prefinjenostjo in pogumom lotil mladi igralec Matic Lukšič.
Tekst, ki ga je iz francoščine v slovenščino prevedel pesnik in prevajalec Tone Škrjanec (dobitnik Veronikine nagrade 2018), vas prevzame s svojo univerzalno tematiko, ki nevsiljivo nagovarja vse generacije in rahločutno podaja modrost tistih, ki gredo skozi življenje najbližje preprosti resnici, ki se ji reče »živeti danes«.
Za mladino 12+ in odrasle, 55′, brezplačno, obvezne rezervacije
Predstava je del programa ob 100-letnici KUDa France Prešeren Trnovo.

LG FRU-FRU: To ni pika!
2019-11-30 17:00 - 17:30
Deček in deklica se igrata s črkami, s katerimi sestavljata svoji imeni. Toda ko po nesreči izpišeta besedo POK se vse njune črke raztreščijo. Kmalu najdeta samo nekaj okroglega – je to kolo, morda žoga ali milni mehurček? Ne, to je O, črka O. Spoznata, da so črke povsod okoli nas, vsak predmet je lahko črka in vsaka črka je lahko predmet. Med igranjem s predmeti odkrivata nove črke in z njimi potujeta med deželami črk, kjer vsaka živi po svoje – T-ji so tovarna, E je notno črtovje, D je družinsko drevo …
V novi lutkovni predstavi za najmlajše so glavni junaki črke. Črke, ki nosijo svoje zvoke in skupaj z njimi ustvarjajo šaljive epizodne zgodbe. Ne gre za strogo didaktično predstavo, ki bi otroke učila branja ali pisanja. Predstava najmlajšim nevsiljivo prikazuje razmerje med črko-simbolom in pomenom-zvokom, ki ga ta nosi, hkrati pa nas popelje v zabavni svet lutk.
Za otroke od 2. leta dalje, 30′, 4€/6€
Predstava je del programa ob 100-letnici KUDa France Prešeren Trnovo.

AEIOU glasbena slikanica - razprodano
2019-11-30 10:00 - 11:00
RAZISKOVANJE ZVOKA Z GOZDNIM ORKESTROM
Na glasbeni delavnici z otroki sprva raziskujemo kakšne zvoke oddajanju naše telo. Ugotavljamo, da je tudi telo lahko inštrument. Naš glas je lahko tih ali glasen in lahko prepeva. Skozi igro ploskanja odkrivamo različne ritme. S prstki in tleskanjem zaigramo pesem dežja in odkrivamo skupno dinamiko. Uživamo v poslušanju in igranju inštrumentov, ki jih spoznavamo skozi zgodbo.
Nato zapojemo pesmico v kateri nastopajo živali. Razdelimo se v brloge in vse skupaj narišemo in izrežemo. Svoji hišici dodamo tudi zvoke, nato pa jih zaigramo. Gozd se prebuja in sosed prebuja soseda. Navsezadnje zaigramo vsi skupaj in postanemo gozdni orkester.
Delavnico vodi Rada Kikelj Drašler
Za otroke od 18 mesecev do 4 let, traja 45′, 4€/6€, obvezne rezervacije in copati
